גשר שדרת וויליס

[ממוזער|מראה הגשר במהלך [מרתון ניו יורק. צולם על ידי אחד הרצים]]
**גשר שדרת וויליס** (באנגלית: **Willis Avenue Bridge**) הוא גשר נפתח מסתובב המוביל תנועת כלי רכב לכיוון צפון מזרח (לכיוון הברונקס בלבד ואופניים והולכי רגל לשני הכיוונים), מעל ההארלם ריבר בין הרבעים מנהטן והברונקס של העיר ניו יורק, ארצות הברית. הוא מחבר את השדרה הראשונה במנהטן עם שדרת וויליס בברונקס. מחלקת התחבורה של העיר ניו יורק אחראית לתחזוקת הגשר ולתפעולו.

הגשר הוא חלק ממסלול מרתון העיר ניו יורק השנתי. הרצים, לאחר שחצו ממנהטן לברונקס דרך הגשר (שזכה לכינוי "החומה" מכיוון שהוא מסמן את נקודת 20 המיילים בריצה) ואז הולכים במסלול קצר דרך הרובע, וחוזרים למנהטן לשלב האחרון של המירוץ דרך גשר שדרת מדיסון.

בין 2000 ל-2014, הגשר נפתח לכלי שיט 214 פעמים.

## תיאור הגשר
הגשר מונח על 3 מזחים, כשהרכיב המרכזי הנייד (המסתובב ונפתח) מונח על מזח הציר, המורכב משני מסבכים רציפים הנתמכים על-ידי קורת תוף. המזח נקרא Pivot Pier, ויש מעליות בקצוות של הרכיבים הנייחים. בשני קצותיו של הגשר, ועל היבשה, מונח הגשר על מבנה לבנים בעל 2 קשתות, בכל צד של הגשר (ראו בתמונה הראשית ובהגדלה). מערכת רצפה בגובה האלמנטים התחתונים מספקת כביש ברוחב 12.7 מ', המכיל ארבעה צירי תנועה לכיוון צפון. ישנן שתי מדרכות ברוחב 2.7 מ' לאורך החלק החיצוני של כל אחד מצידי הגשר. הרכיב הנייד מסתובב לאורכו של חריץ הנראה היטב לעין לרוחב הגשר בשני הצדדים (ראו תמונות בפרק גלריה המראות את החריצים בשני צידי הגשר).

הגשר ממוקם בסמוך מאוד לגשר רוברט פ. קנדי (גשר טריבורו לשעבר), וחלק מהתנועה היוצאת מהאחרון, פונה ימינה (צפונה) לגשר וויליס (ראו תמונות בפרק גלריה, הממחישות את הקרבה).

## היסטוריה
הגשר נפתח בשנת 1901, בעלות בנייה מקורית של דולר 1,640,523 ועלות קרקע של 803,988 דולר. הוא היה מורכב מהרכיב המרכזי המסתובב וממסבך קבוע.

ב-1907 נפתחה לתנועה רמפה עם שדרות ברוקנר. בשנת 1915, מועצת העיר נתנה לחברת הרכבות יוניון אישור לבנות פסי קרוניות חשמל מעל הגשר. בשנת 1936 נפתחה הרמפה עם הארלם ריבר דרייב. הגשר הוסב לכביש חד-סטרי בכיוון צפון ב-5 באוגוסט 1941, כאשר הוסב גשר השדרה השלישית לחד-סטרי לכיוון דרום. פסי הטרולי הוחלפו בנתיבים לכלי רכב.
בשל מצבו הירוד, הגשר הוסב החל משנת 2007, לתנועת הולכי רגל בלבד למשך שלוש שנים. ולאחר מכן פורק לאחר שהוצבה מדרכה על הגשר החדש. ב-12 באפריל 2011, גרניט מהמבנה ניתן לפארק סמוך בעוד חלקי המתכת הועברו באמצעות גוררת לג'רזי סיטי. הפלדה הותכה וחלקי הבטון נגרסו למילוי.
הגשר החלופי נבנה בנמל קוימנס, 10 קילומטרים דרומית לאולבני. ב-13 ביולי 2010, הגשר נשלח במורד נהר ההדסון על שתי דוברות שהיו מרותכות זו לזו. אורך הגשר החדש 106 מ', גובהו כמעט 20 מ'רגל ורוחבו 23.3 מ'; נדרשו שלוש סירות גרר כדי להניע אותו. מראה הגשר הצף עורר סקרנות רבה בקרב הצופים לאורך כל ההדסון. לאחר שהות בפורט ג'רזי בג'רזי סיטי, הוא נגרר במעלה האיסט ריבר ליעדו בבוקר 26 ביולי אותה שנה. התנועה המוטורית הועברה לגשר החדש ב-2 באוקטובר 2010.
ממוזער|ימין|גשר וויליס הישן שנבנה בשנת 1901 (התמונה מודרנית - ראו פרסומת ערוץ ההיסטוריה ברקע).
[ממוזער|מרכז|הגשר החדש בדרכו ליעדו. צולם בעת השייט לאורך ה[איסט ריבר.]]

## תחבורה ציבורית
גשר שדרת וויליס נושא את קו האוטובוס M125 המופעל על ידי MTA - רשות התעבורה של העיר ניו יורק מספר הנוסעים הממוצע של המסלול בימי חול הוא 19,951 בני אדם.
## גלריה

קובץ:הכניסה לגשר וויליס ממנהטן.jpg|הכניסה לגשר וויליס מכיוון מנהטן.
קובץ:The Exit from the Willis Avenue Bridge towards the Bronx.jpg|היציאה מגשר וויליס לכיוון הברונקס.
קובץ:The 3rd Avenue Bridge as Seen from the WAB. The Structure at the Bottom is part of the WAB stabilizer.jpg|גשר השדרה השלישית כפי שנראה ממרכז גשר וויליס. בתחתית התמונה הקצה המזרחי של המזח המרכזי עליו מונח הרכיב הנייד והמסתובב של הגשר.
קובץ:Triboro Bridge as Seen from the Center of WAB.jpg|גשר רוברט פ. קנדי כפי שנראה ממרכז גשר וויליס (שימו לב לסמיכותם של שני הגשרים)
קובץ:Triboro Bridge as Seen from the Entrance to the WAB.jpg|גשר רוברט פ. קנדי כפי שנראה מהכניסה לגשר וויליס.
קובץ:The Western Slot at the WAB.jpg|החריץ הדרומי לאורכו מסתובב הרכיב הנייד של הגשר.
קובץ:The Eastern Slot at the WAB.jpg|החריץ הצפוני לאורכו מסתובב הרכיב הנייד של הגשר.

## ראו גם
* הגשרים לאורך הארלם ריבר

## קישורים חיצוניים

## ביאורים

## הערות שוליים

קטגוריה:מדינת ניו יורק: גשרים
קטגוריה:ניו יורק: גשרים
קטגוריה:ניו יורק: גאוגרפיה
קטגוריה:הארלם ריבר